Kogukonnaveeb

Hõlbustajate ja kogukondade ühiskohtumine
2024-06-15 10:30 - 17:00 (Europe/Moscow) | Väätsa Rahvamaja, Pikk tn 3, Väätsa, Järvamaa, Eesti
Strateegilises partnerluses siseministeeriumiga on Eesti Rahvaülikoolide Liit ja Maakondlikud arenduskeskused viinud kogukonna hõlbustajatele läbi treeningud ja testinud ressursipõhist kogukonna arendamist koos seitsme kogukonnaga. 15. juunil toimuval ühiskohtumisel on kavas omavaheline kogemuste vahetus, et mõista kuidas lähenemine toimis ja kuidas seda kohendada Eesti kogukondadele sobivaks. Kuna kohtume Väätsal, siis tuleb ka juttu Väätsa kogukonna tegemistest.
Lisainfot saab Eha Paas, ehapaas@gmail.com

Veebiülekanne Cormac Russelli 9. mai seminarist "Kogukond ja ABCD"
2024-05-09 15:30 - 17:30
🎬 Vaata 9. mai seminari “Kogukond ja ABCD: kuidas avastada ja ühendada kogukonna ressursse?” ülekannet siit: https://youtube.com/live/433ALunn-iM

Kogukond ja ABCD: kuidas avastada ja ühendada kogukonna ressursse?
2024-05-09 15:30 - 17:30
Aeg: 9. mai 2024, kell 15.30–17.30
Koht: Aparaaditehas, Armastuse saal (Kastani 42, Tartu)
🎬 Ülekannet saab vaadata siit: https://youtube.com/live/433ALunn-iM
Kogukondade arendamise ajaloos selgitasid sageli välised nõustajad välja kogukondade vajadused ja vajakajäämised, diagnoosides või maalides ette pildi, mis on ühes kogukonnas puudu ning asudes seda seejärel oma nägemuse kohaselt parandama.
Kaasaegne kogukondade arendamise lähenemine (ABCD mudel ehk asset based community development) on aga varasema lähenemise pea peale pööranud ning nihutanud fookuse sellelt, mis kogukonnas puudu ja valesti (defitsiit) sellele, mis olemas ja tugev (ressurss): focus what´s strong not what´s wrong. Keskendudes positiivsele ning leides üles oma tugevused (ressursid), saab iga kogukond ise ehitada vundamenti, millele toetuda.
Kogukondade arendamise nüüdisaegse mõtteviisi üks edendajatest on seminari peaesineja – Cormac Russell (Iirimaa). Ta on Chicagos DePauli ülikoolis tegutseva kogukondade arendamise põhimõtteid (ABCD) levitava instituudi liige ning arendus- ja koolitus asutuse Nurture Development asutaja ja tegevjuht. Viimase 25 aasta jooksul on ta teinud tööd 35 riigis üle maailma koolitades kogukondi, agentuure, valitsusväliseid organisatsioone ja valitsusi rakendama ressursipõhist lähenemist inimeste heaolu suurendamiseks ja kogukondade jätkusuutlikuks arendamiseks. Nüüd toob ta oma teadmise ka Eestisse.
Seminaril “Kogukond ja ABCD: kuidas avastada ja ühendada kogukonna ressursse?” tutvustab Cormac Russell kogukondade arendamise lähenemist, et võimestada kohalikke kogukondi, eestvedajaid ja hõlbustajaid oma kogukonna ressursse avastama ja ühendama. Russelli lähenemist ilmestavad erinevad praktilised kogemused ABCD mudeli rakendamisest Eestis.
Kellele on seminar kasulik?
Kõigile, kes tegelevad kogukondadega, on ise kogukondades eestvedajad või huvituvad kogukondade arendamisest.
Kava
Päevajuhiks on Tartu Ülikooli kogukonnatöö õppejõud ja sotsiaalse innovatsiooni teadur Dagmar Narusson
15.00 Saabumine ja tervituskohv
15.30 Sissejuhatus päevajuhilt
15.35 Cormac Russelli ettekanne
16.45 Küsimused Cormac Russellile ja arutelu
Praktilised näited kogukondade arendamise tegevustest Eestis:

Kogukonnatöö Perepesades ja Innotiimi näide Viljandist – Maarja Oviir-Neivelt, Daniel Kotsjuba, Riin Pärnamets;
ABCD testimise kogemus Siseministeeriumi strateegilise partnerluse raames Mikitamäe kogukonna näitel – Meel Valk ja Maris Andreller

17.20 Kokkuvõte päevajuhilt
17.30 Asume koduteele!
🎬 Vaata 9. mai seminari “Kogukond ja ABCD: kuidas avastada ja ühendada kogukonna ressursse?” ülekannet siit: https://youtube.com/live/433ALunn-iM
Seminar saab olema ka järelevaadatav.
Seminar on osa Cormac Russelli visiidist Eestisse, mis toimub Siseministeeriumi strateegilise partnerluse “Kogukonnakeskse lähenemisviisi rakendamine 2023–2026” raames. Strateegilise partnerluse elluviimiseks teevad koostööd Tartu Ülikool (Ühiskonnateaduste Instituut), Eesti Rahvaülikoolide Liit, MTÜ Maakondlikud Arenduskeskused, Eesti Koostöö Kogu, OÜ Toimevõimendi. Cormac Russelli visiidi toimumist toetavad veel ka Eesti Kunstiakadeemia, Eesti Kultuurkapital, Tallinna Strateegiakeskus, SA Lapse Heaolu Arengukeskus.
Lisainfo
Eha Paas
Strateegilise partnerluse projektijuht
ehapaas@gmail.com
517 0214

Kuidas leida tasakaal kogukonna osatähtsuse ja avalike teenuste vahel?
2024-05-08 10:00 - 13:00
Aeg: 8. mai 2024, kell 10.00–13.00
Koht: Põhja-Tallinna kogukonnamajas (Kari 13, Tallinn)
Seminari “Kuidas leida tasakaal kogukonna osatähtsuse ja avalike teenuste vahel?” fookuses on küsimus, kuidas avalik sektor saab luua toetavat keskkonda ja tingimusi, et piirkondlikud kogukonnad oleksid rohkem iseseisvad ning osaleksid kohaliku elu ja heaolu arendamisel.
Kogukonna ja omavalitsuste või riigiasutuste omavaheliseks paremaks toimimiseks on vaja tõstatada küsimus „mis on kogukonna tugevused, mitte mis on puudu või valesti“ (focus what´s strong, not what´s wrong). Maailmas on hulk kogemusi sellest, et kui institutsioonid aitavad kogukondadel tugevusepõhiselt areneda, hoiab see märkimisväärselt kokku avaliku sektori kulusid, aitab kaasa ühiskonna sidususele ja toimetulekule kriisides.
Kogukondade ressursipõhise arendamise mõtteviisi üks edendajatest on seminari peaesineja – Cormac Russell (Iirimaa). Ta on Chicagos DePauli ülikoolis tegutseva kogukondade arendamise põhimõtteid (ABCD) levitava instituudi liige ning arendus- ja koolitus asutuse Nurture Development asutaja ja tegevjuht. Viimase 25 aasta jooksul on ta teinud tööd 35 riigis üle maailma. Koolitades kogukondi, agentuure, valitsusväliseid organisatsioone ja valitsusi rakendama ressursipõhist lähenemist inimeste heaolu suurendamiseks ja kogukondade jätkusuutlikuks arendamiseks, toob ta oma teadmise esmakordselt ka Eestisse.
Seminaril arutlemegi koos kogukonnateadlase Cormac Russelliga, kuidas ka meie ühiskond saab liikuda teenusepõhisest elu korraldamisest vastutust võtva ja kogukondlikult toimetava ühiskonna poole.
Kellele on seminar kasulik?
Kõigile avaliku sektori esindajatele, omavalitsusjuhtidele, ametnikele, poliitikutele, valdkonna haritlastele ja tudengitele. Oodatud on ka kodanikuühiskonna, vabaühenduste ja võrgustike eestvedajad.
Kava
Päevajuhiks on Kadri Kangro
(Rõuge abivallavanem, Tallinna Ülikooli ühiskonnateaduste instituudi doktorant)
09.30 Saabumine ja tervituskohv
10.00 Sissejuhatus päevajuhilt. Tervitussõnad
10.15 Cormac Russelli ettekanne ressursipõhisest kogukondade arendamisest: miks see on oluline ja mida see tähendab avaliku sektori jaoks
11.30 Arutelu: Kuidas omavalitsused saavad kujundada keskkonda, mis aitab kaasa kogukondade ressursipõhisele arengule ja suuremale iseseisvusele?
Praktilised näited kogukondade arendamise tegevustest Eestis:

Kogukonnatöö eakate suunal Türi näitel – Anu Zinovjev, Haapsalu Kolledži magistrant
Kopli 93 parandustöökoda – Anne-May Nagel, Kopli 93 kogukonna liige, MTÜ Kriisiuuringute Keskuse kaasalgataja ja TalTechi Ragnar Nurkse innovatsiooni ja valitsemise instituudi doktorant
Logi saun – Margit Säde, Logi sauna meeskonna liige

13.00 Asume koduteele!
Seminar on osa Cormac Russelli visiidist Eestisse, mis toimub Siseministeeriumi strateegilise partnerluse “Kogukonnakeskse lähenemisviisi rakendamine 2023–2026” raames. Strateegilise partnerluse elluviimiseks teevad koostööd Tartu Ülikool (Ühiskonnateaduste Instituut), Eesti Rahvaülikoolide Liit, MTÜ Maakondlikud Arenduskeskused, Eesti Koostöö Kogu, OÜ Toimevõimendi. Cormac Russelli visiidi toimumist toetavad veel ka Eesti Kunstiakadeemia, Eesti Kultuurkapital, Tallinna Strateegiakeskus, SA Lapse Heaolu Arengukeskus.
Lisainfo
Eha Paas
Strateegilise partnerluse projektijuht
Eesti Rahvaülikoolide Liit
ehapaas@gmail.com
517 0214

Kogukonnast ja ressursipõhisest lähenemisest!
2024-03-07 10:30 - 16:00 | Tartu, Jaama 207
See kui suur on meie isiklik heaolu ja valmisolek erinevates kriisides hakkama saada on seotud meie naabrite ja kogukonna heaoluga. Seega peitub hea elu võti meie kogukondlikes ettevõtmistes. Kogukonnast räägitakse palju, kuid tihti jääb rääkijatel sõnale sügavama tähenduse andmine tähelepanuta. Kutsume Päästeameti inimesi kogukonna tähenduse üle arutama ja tutvustame teile ressursipõhist lähenemist, mis võimaldab jõuda kogukondadeni, kus arendusprotsesse juhivad kogukonnad ise, põhinedes oma tugevustele ja ressurssidele, mis neil olemas, sh. on ressurssideks suhted, kaasatus ja võrgustikutöö.
Seminari viivad läbi Merle Linno, Tartu Ülikooli Ühiskonnateaduste Instituudi ja Heleriin Jõesalu, Eesti Rahvaülikoolide Liidu tegevjuht ja Kogukonnakeskse lähenemise strateegilise partnerluse projektijuht
KAVA
10.30 saabumine- kohvi
11.00 – 11.15 Sissejuhatus: siseministeeriumi strateegilise partnerluse „Kogukonnakeskse lähenemisviisi rakendamine 2023–2026“ tegevusplaanist, Heleriin Jõesalu, Eesti Rahvaülikoolide Liit, tegevjuht
11.15 – 13.00 Kogukonnast ja ressursipõhisest lähenemisest. Merle Linno, Tartu Ülikooli Kogukonna arendamise ja sotsiaalse heaolu õppekava programmijuht
13.00 lõuna
14.00 -14.30 Ressussipõhise lähenemise kokkuvõtte arutelu, mida ja kuidas saab Päästeameti inimesed kuuldut oma töös kasutada.
14.30 – 15.30 Maailmakohviku meetodil kaardistame koostöökohad ja koolitusvajadused kogukondade suunal. Nimelt on meie üheks projektitegevuseks ka kogukondadele suunatud kriisteemalised koolitused. Kuna koolitusi on vähe, siis sooviksime seada koolitustele fookuse teemadel, mis täna ehk on katmata.
15.30 – 16.00 Kokkuvõte päevast
Seminar on osa Siseministeeriumi strateegilise partnerluse raames läbi viidavast „Kogukonnakeskse lähenemisviisi rakendamine 2023–2026“ tegevusplaanist, mille on välja töötanud ja viivad ellu MTÜ Rahvaülikoolide Liit ja MTÜ Maakondlikud Arenduskeskused koostöös Tartu Ülikooli ühiskonnateaduste instituudi, SA Eesti Koostöö Kogu ja OÜ Toimevõimendiga

Lõuna regioon: Kogukonnad kui ressurss KOV kriisikomisjonidele!
2024-03-05 09:45 - 2024-03-06 14:00
Hea Lõuna regiooni KOV kriisikomisjoni liige – ootame sind koolitusele “Kogukonnad kui ressurss KOV kriisikomisjonidele!”
Viimastel aastatel on palju tähelepanu pööratud linnade ja valdade kriisikomisjonide tööle. Hästi selge on kriisireguleerimise kord kuni kohaliku omavalitsuse tasandini. Vähem oleme mõtestanud seda, kuidas kohalikul tasandil erinevaid kogukondi kaasata, et seeläbi nii üksikisikute kui ka piirkonna kriisivalmidust suurendada.
Sihtrühm: Ootame koolitusele Lõuna regiooni KOVide kriisikomisjonide liikmeid. Väga oodatud on kriisikomisjonide juhid ja/või kriisikomisjonide või (nt kogukondadega seotud arendustööde eest vastutavad isikud siseturvalisuse ja/või kogukonnatöö spetsialistid jne).
Grupi suurus: kuni 26 osalejat. NB! Ühest vallast saab osaleda 1 inimene.
NB! Sama koolitust korraldame aastatel 2024 – 2026 kõigis neljas Päästeameti regioonis.
Kahepäevane koolitus toimub 5. – 6. märtsil 2024, Kivimäe Turismitalus (Taagepera külas, Tõrva vallas).
Koolituse tulemusel oskab osaleja mõtestada kogukonna mõistet ning teab tänapäevast lähenemist kogukondade arendamisele (ressursipõhine kogukonna arendamine ehk Asset Based Community Development). Ta suudab oma töös näha kogukonna ressursse ja teab, kuidas kogukonna tasandil kogukonnaliikmeid paremini kriisitegevuste planeerimisse kaasata.
Registreeri hiljemalt 22. veebruaril järgmisel veebilehel: https://forms.gle/EhDmqy33s5SuzsNaA
Koolitus on planeeritud ööbimisega. Eeldame, et osalejad saavad osaleda mõlemal päeval.
Koolitus on osalejatele tasuta! Vaata ka koolituse kutset.
Päevakava
5. märts
09.45 – 10.00 Kogunemine & tervituskohv
10.00 – 10.20 Sissejuhatus: Kes me oleme ja miks räägime kogukondade kriisiteemadest?
10.20 – 11.10 Kogukonna tähendused (arutame koos)
11.10 – 11.30 Miniloeng: Kogukond kui ressurss ja ABCD lähenemine
11.30 – 11.50 Kohvipaus
15.50 – 13.00 Jätkame ressursipõhise lähenemisega
13.00 – 14.00 Lõunapaus
14.00 – 14.30 Ressursside avastamine ühises liikumises
14.30 – 15.30 Kogukond ja kriis – kuidas ollakse täna kogukondades kriisiks valmis, omavaheline kommunikatsioon. Jagame praktikaid
15.30 – 15.45 Kohvipaus
15.45 – 16.30 Kogukonna kriisitöövihik ja ressursside avastamine läbi küsitluse
16.30 – 17.30 Kohaliku omavalitsuse ja kogukonna partnerlus kriiside teemal (eelduste kaardistamine)
18.00 Õhtusöök
20.00 Parimad praktikad kriisis ja nende jagamine saunalaval
6. märts
09.00 – 09.20 Sissejuhatus päeva. Päästeameti tegevused, rahastusvõimalused ja ootused kogukondade kriisivalmiduse suunal Lõuna-Eestis (Arvi Uustalu, ennetusbüroo juhataja)
09.20 – 10.30 Kriisisituatsioonide läbimängimine kogukonna vaatest
10.30 – 10.45 Jalasirutuspaus
10.45 – 12.30 Jätkame
12.30 – 13.00 Kokkuvõttev arutelu
13.00 Lõunasöök. Asume koduteele!
Koolitajad: Eiko Tammist, Helen Kari ja Eha Paas
Eiko Tammist omab turvalisuse valdkonnas viieteist aastast kogemust. Helen Kari on töötanud Päästeameti ridades kommunikatsiooni ja ennetuse teemadel. Nii Eiko kui Helen on ka ise aktiivsed kogukonnaliikmed, kes hoolivad kogukondade kriisideks valmisolekust. Helen korraldas oma kogukonnas 2022. aastal ka Eesti esimese kogukonna kriisiõppuse ja evakuatsiooni läbimängu. Eiko on koostanud Kogukonna kriisitöövihiku. Eha Paasil on pikaajaline kogemus ja teadmine kogukondade arendamisest ja vabatahtlike kaasamisest ning 2020. aastast ka kogemus kodanikuühiskonna kriisivõrgustiku töös osalemisest. Kõik kolm koolitajat on TÜ magistriõppekava „Kogukonna arendamise ja sotsiaalse heaolu“ vilistlased.
Koolitus on osa Siseministeeriumi strateegilise partnerluse raames läbi viidavast „Kogukonnakeskse lähenemisviisi rakendamine 2023–2026“ tegevusplaanist, mille on välja töötanud ja viivad ellu MTÜ Rahvaülikoolide Liit ja MTÜ Maakondlikud Arenduskeskused koostöös Tartu Ülikooli ühiskonnateaduste instituudi, SA Eesti Koostöö Kogu ja OÜ Toimevõimendiga.

Kogukonnamüsteerium ja ÄmbriGala
2024-02-10 10:00 - 17:00
Kogukonna arendamise entusiast!
Oled oodatud 10.02.2024 kell 10.00-17.00 Tartu Luterlikus Peetri Koolis (Küütri 1, Tartu) toimuvale kogukonna arendajate mittekonverentsile „Kogukonnamüsteerium ja ÄmbriGala“.
Esialgne päevakava:
09.30 Kogunemine ja hommikukohv
10.00 Sissejuhatus ja kogukonnamüsteerium
13.00 Lõuna (kohapeal)
14.00 Hääletus ja ÄmbriGala
17.00 Lõpp
Registreerimiseks vajaliku info leiad siit: http://tinyurl.com/kogukonnamittekonverents24

KOVile: Kogukonnad kui ressurss KOV kriisikomisjonidele!
2024-01-30 09:45 - 2024-01-31 14:00
Hea KOV kriisikomisjoni liige – ootame sind koolitusele “Kogukonnad kui ressurss KOV kriisikomisjonidele!”
Viimastel aastatel on palju tähelepanu pööratud linnade ja valdade kriisikomisjonide tööle. Hästi selge on kriisireguleerimise kord kuni kohaliku omavalitsuse tasandini. Vähem oleme mõtestanud seda, kuidas kohalikul tasandil erinevaid kogukondi kaasata, et seeläbi nii üksikisikute kui ka piirkonna kriisivalmidust suurendada.
Sihtrühm: Ootame koolitusele Harjumaa KOVide kriisikomisjonide liikmeid. Soovituslik on tulla tandemina ehk kahekesi ühest kriisikomisjonist. Väga oodatud on kriisikomisjonide juhid ja/või kriisikomisjonide või kogukondadega seotud arendustööde eest vastutavad isikud (nt siseturvalisuse ja/või kogukonnatöö spetsialistid jne).
Grupi suurus: kuni 16 osalejat
NB! Sama koolitust korraldame aastatel 2024 – 2026 kõigis neljas Päästeameti regioonis.
Kahepäevane koolitus toimub 30. – 31. jaanuar 2024 Harjumaal, Paunküla Heaolukeskus (Kiruvere küla, Kose vald).
Koolituse tulemusel oskab osaleja mõtestada kogukonna mõistet ning teab tänapäevast lähenemist kogukondade arendamisele (ressursipõhine kogukonna arendamine ehk Asset Based Community Development). Ta suudab oma töös näha kogukonna ressursse ja teab, kuidas kogukonna tasandil kogukonnaliikmeid paremini kriisitegevuste planeerimisse kaasata.
Registreeri hiljemalt 10. jaanuaril järgmisel veebilehel: https://forms.gle/o5m6EdTKKU8XKpRF8
Koolitus on planeeritud ööbimisega. Eeldame, et osalejad saavad osaleda mõlemal päeval.
Koolitus on osalejatele tasuta! Vaata ka koolituse kutset.
Päevakava
30. jaanuar 2024
09.45 – 10.00 Kogunemine & tervituskohv
10.00 – 10.30 Sissejuhatus – miks peaksime rääkima kogukondadest ja kriisiteemadest koos?
10.30 – 11.30 Kogukonna tähendus (mõiste)
11.30 – 12.00 Kohvipaus
12.00 – 13.00 Kogukonnad kui ressurss ja ABCD lähenemine
13.00 – 14.00 Lõunapaus
14.00 – 15.00 Jätkame ABCD teemadel. Praktiline harjutus
15.00 – 15.15 Jalasirutuspaus
15.15 – 16.15 Kommunikatsiooni korraldamine kogukondadega ja kogukondades
16.15 – 17.30 Kohaliku omavalitsuse ja kogukonna partnerlus kriiside teemal
18.00 Õhtusöök
20.00 Parimad praktikad kriisis ja nende jagamine saunalaval
31. jaanuar 2024
09.00 – 09.30 Sissejuhatus päeva
09.30 – 10.30 Kriisitöövihik kogukondadele, kogukondade kriisikavad
10.30 – 10.45 Jalasirutuspaus
10.45 – 13.30 Kriisisituatsioonide läbimängimine kogukonna vaatest
13.30 Lõunasöök. Asume koduteele!
Koolitajad: Eiko Tammist, Helen Kari ja Eha Paas
Eiko Tammist omab turvalisuse valdkonnas viieteist aastast kogemust. Helen Kari on töötanud Päästeameti ridades kommunikatsiooni ja ennetuse teemadel. Nii Eiko kui Helen on ka ise aktiivsed kogukonnaliikmed, kes hoolivad kogukondade kriisideks valmisolekust. Helen korraldas oma kogukonnas 2022. aastal ka Eesti esimese kogukonna kriisiõppuse ja evakuatsiooni läbimängu. Eiko on koostanud Kogukonna kriisitöövihiku. Eha Paasil on pikaajaline kogemus ja teadmine kogukondade arendamisest ja vabatahtlike kaasamisest ning 2020. aastast ka kogemus kodanikuühiskonna kriisivõrgustiku töös osalemisest. Kõik kolm koolitajat on TÜ magistriõppekava „Kogukonna arendamise ja sotsiaalse heaolu“ vilistlased.
Koolitus on osa Siseministeeriumi strateegilise partnerluse raames läbi viidavast „Kogukonnakeskse lähenemisviisi rakendamine 2023–2026“ tegevusplaanist, mille on välja töötanud ja viivad ellu MTÜ Rahvaülikoolide Liit ja MTÜ Maakondlikud Arenduskeskused koostöös Tartu Ülikooli ühiskonnateaduste instituudi, SA Eesti Koostöö Kogu ja OÜ Toimevõimendiga.

Praktikute veebikohtumine
2023-10-24 16:00 - 17:30 | Eesti Rahvaülikoolide Liit
24. oktoobril toimub Kogukonna arendajate praktika kogukonna esimene veebikohtumine. Oodatud on liituma kõik, kes tunnevad huvi kogukonna arendamise teemade vastu.
Teemaks meie kogukonna kokkulepped, liikmeskonna kujundamine ja õpirände projekt huvilistele.

Akadeemilise poole pealt pakume osalejatele ettekannet ja arutelu tänapäevasest lähenemisest kogukondade arendamisele.
Vastame Hobukooli arutelus üles kerkinud küsimusele: tahaks saada selgemaks, et mis teooriad/lähenemisviisid kogukondade arendamise teemal levivad (enne oli rõhk koosloomel, nüüd ABCD …) ning mis ja miks on siis „parem“ või kuidas nendele läheneda.

Liitu Zoomi kohtumisega sellelt aadressilt https://us02web.zoom.us/j/82191692135?pwd=[REDACTED]
Liitu ka Kogukonna arendajate kogukonna Facebooki grupiga.

ABCD treeningud hõlbustajatele
2023-10-10 11:00 - 2024-01-10 16:00
ABCD mudel (Asset Based Community Development) on ressursipõhine lähenemine kogukondade arendamisel, kus eelkõige põhinetakse kogukonnas olemasoleval, kus kogukonna arenguprotsessi juhib kogukond ise, tehes seda läbi suhete ja kaasatuse.
Koolitusgrupp on komplekteeritud! Meie treeningud on suunatud hõlbustajatele, kes asuvad veebruarist 2024 tööle seitsme kogukonnaga, et mudelit testida ja kohandada see Eesti kogukondadele sobivaks.
Millal ja kus?

Kavas on 3 praktilist koosõppimise päeva: 10. oktoobril Tartus, 2. novembril Tallinnas ja 11-12. jaanuaril Pärnus.
Treeningu sisu

Esimene treeningpäev: Arutleme kogukonna tähenduse üle ning teeme sissejuhatuse ressursipõhise lähenemise (ABCD) mudeli olemusest. Harjutame kogukonna avastamisega seotud tööriistu.
Teine treeningpäev: Teemaks kogukonna ressursside ühendamine ja koos tegutsemine. Rõhuasetus on praktilistel harjutustel. Ühtlasi lepitakse kokku kogukonna valiku kriteeriumid, kellega 2024. aasta veebruarist testima hakkame.
Kolmas treeningpäev: Teemaks mina kui hõlbustaja, kuidas parimal moel saan kogukonda toetada, hõlbustaja roll. Arutleme ühiselt läbi testimisprotsessi, teeme kokkulepped edasiseks koostööks jne.

Treenerid: Merle Linno (Tartu Ülikooli Kogukonna arendamise ja sotsiaalse heaolu õppekava programmijuht) ja Kadi Kass (Tartu Ülikooli Ühiskonnateaduste instituudi kogukonnatöö nooremteadur)
Lisainfo: Eha Paas, Eesti rahvaülikoolide Liidu projektijuht
5170214, ehapaas@gmail.com
Hõlbustajate treeningud on osa Siseministeeriumi strateegilise partnerluse raames läbi viidavast „Kogukonnakeskse lähenemisviisi rakendamine 2023–2026“ tegevusplaanist, mille on välja töötanud ja viivad ellu MTÜ Rahvaülikoolide Liit ja MTÜ Maakondlikud Arenduskeskused koostöös Tartu Ülikooli ühiskonnateaduste instituudi, SA Eesti Koostöö Kogu ja OÜ Toimevõimendiga.

KOVile: Dialoog kogukonnaga
2023-10-04 - 2024-01-31 | Toimumiskoht
Kandideeri esmakordselt toimuvasse praktilisse arenguprogrammi „Dialoog kogukonnaga“, mis suunatud omavalitsuste juhtidele sh abivallavanemad/abilinnapead, arendusjuhid, kommunikatsioonijuhid.
Programmis osalemine annab oskused dialoogiliste vestlusringide korraldamiseks, et seeläbi soodustada kohalikul tasandil avatud ning kogukonnast lähtuvat valitsemist.
Kandideerimine on avatud 15. septembrini siin lingil
Kuidas sa tead, mis läheb inimestele sinu kogukonnas korda, millest nad hoolivad ja mille üle muret tunnevad?

Milline on arutelu- ja vestluskultuur sinu kodukohas?
Milline vestluste käivitaja ja eriarvamuste kuulaja sa ise oled?
Milline võiks olla kogukonnast lähtuv valitsemine sinu omavalitsuses?

MIS?
“DIALOOG KOGUKONNAGA” oktoober 2023 – jaanuar 2024
Dialoogiline lähenemine kohaliku elu korraldamisele on mõtteviis, praktika ja meetod. Dialoog kui struktureeritud vestlusring pakub valmisolekut uurida koos erinevate inimestega olulisi küsimusi, jagada ja kuulata viisil, kus kedagi ei arvustata ega mõisteta hukka tema seisukohtade pärast.
Dialoogiline lähenemine võimaldab:

suurendada kogukonnas usaldust;
luua turvalisi ja hoolivaid aruteluruume, kus ühiselt koos kogukonnaga uurida üles kerkinud
kohalikke olulisi küsimusi (sh polariseerivaid ja keerulisi);
ennetada võimalike konfliktide tekkimist;
luua kogukonnast lähtuvat valitsemist.

KES?
Programm on avatud vaid 12-le erakordselt ägedale ja julgele omavalitsuse juhile erinevatest omavalitsustest üle Eesti (abivallavanemad/abilinnapead, arendusjuhid, kommunikatsioonijuhid jt).
Ootame just Sind:

kui su töö ülesanne on mh avatud valitsemise edendamine ja kogukonna liikmete mitmekülgne kaasamine;
kui sa soovid katsetada dialoogilist lähenemist oma töös;
kui sinus on julgust ja soovi olla kogukonnast lähtuva valitsemise eesrindel Eestis;
kui sa oled oled avatud uuele, julged katsetada, oled uudishimulik ja valmis looma teadliku aja enesearenguks.

MILLAL?
Arenguprogramm koosneb 5 kohtumisest: 4. ja 18. oktoober, 8. ja 29. november 2023 ja 31. jaanuar 2024. Programm kulmineerub jaanuaris dialoogidega kogukonnas, mis loob võimaluse rakendada õpitut. Koolituse käigus toetatakse dialoogi kavandamist.
MIS VEEL?
Programmis osalemine loob võimaluse:

mõtestada ja mõista dialoogi sügavamat olemust ja erinevaid tähendusi;
saada teadlikumaks kogukonnast lähtuvast valitsemisest ja mõtteviisist;
kogeda erinevaid dialoogi ja arutelu pidamise viise;
kavandada ja viia ellu koolituse ajal õpitut oma kogukonnas.
Lisaks uurime, millised on mõjusa kaasamise eeldused, kuulamise tasandid ja kuidas tulla toime erinevate vaatenurkadega.

Loe koolituse lähenemise ja läbiviijate kohta täpsemalt siit.
Kui palju pean panustama osalemise eest?

programmi osalemine on tasuta;
transport ja lõuna on osaleja kanda;
meie pakume kohvipause, hoolitseme ruumide ja materjalide eest.

Inspiratsioonipäev KAI
2023-09-19 11:00 - 16:45 | Tartu Ülikooli raamatukogu konverentsikeskus, W. Struve 1, Tartu
KAI on esimene omanäoline kogukonna arendamisele pühendatud sündmus Eestis.
KAI on esimene omanäoline kogukonna arendamisele pühendatud sündmus Eestis, kus kohtuvad 100+ kogukonna teemadel kaasamõtlejat❗️
See on ühine mõtteruumi loomise koht kogukondade arendamise vajalikkusest ja võimalustest Eestis, mis annab uusi tutvuseid, värskeid ideid ja teadmisi kogukonna arendamisest.
Ootame osalema kõiki, kellele on kogukondade käekäik oluline – kohalike omavalitsuste töötajaid, kogukondade arendajad ja eestvedajad ning kõiki teisi huvilisi!
Päev on ka avastardiks Siseministeeriumi strateegilisele partnerlusele “Kogukonnakeskse lähenemisviisi rakendamine aastatel 2023–2026”.
Mis saab toimuma?
Räägime kaasaegsest ressursipõhisest lähenemisest kogukondade arendamisel.
Päeva võtmeesinejateks on:
🗝️Dagmar Narusson (PhD) – Tartu Ülikooli kogukonnatöö õppejõud ja sotsiaalse innovatsiooni teadur, avatud dialoogi praktik
🗝️Cormac Russell – kogukonnaarenduse valdkonna eestkõneleja maailmas, Northwesterni Ülikooli õppejõud ning ressursipõhise kogukonna arendamise teadus-, arendus- ja koolitusasutuse Nurture Development asutaja ja juht
Läbi töötubade, kus tutvustame strateegilise partnerluse järgmise nelja aasta tegevusi kogukondade arendamise suunal, on ka võimalus tuua ise pildile oma kogemus kogukonna arendamisest. 👐
Kus ja millal?
Inspiratsioonipäev leiab aset 19. septembril Tartu Ülikooli Raamatukogus algusega kell 11.00.
❗Ajakava❗
Päeva modereerivad: Heleriin Jõesalu ja Eha Paas
(Siseministeeriumi strateegilise partnerluse projektijuhid, Eesti Rahvaülikoolide Liit)
10.30–11.00 Kogunemine ja vestlused
I Arusaamade ühtlustamine ja teooria ammutamine 📚
11.00–11.10 Päeva avamine
11.10–11.30 Avaettekanne “Kogukonna tähendus”, Dagmar Narusson (Tartu Ülikooli kogukonnatöö õppejõud ja sotsiaalse innovatsiooni teadur, avatud dialoogi praktik)
11.30–12.10 Veebiettekanne “Ressursipõhine lähenemine kogukondade arendamisel – mis ja miks?” (inglise keeles, tõlge eesti keelde), Cormac Russell (kogukonna arenduse eestkõneleja, Northwesterni Ülikooli õppejõud, Nurture Development’i asutaja ja juht)
12.10–12.30 Arutelu Cormac Russelliga
12.30–13.30 Lõuna
II Erinevate lähenemisviiside tundmaõppimine 🧑‍🔬
13.30–15.00 Töötoad
Osalejatel on võimalus kogeda erinevaid kogukonna arendamisele suunatud metoodikaid, millele toetudes on üles ehitatud strateegilise partnerluse nelja aasta tegevused. Osaleda saab ühes töötoas.
💬 Töötuba 1: Arenguprogramm „Dialoog kogukonnaga“ – arutelukultuuri edendamine kogukondade ja omavalitsuse vahel. Läbiviijad: Piret Jeedas (Ruumi loomine, kaasamispraktik ja andragoog) ja Kairi Tilga (Eesti koostöö Kogu juhataja)
💬 Töötuba 2: Avatud dialoog – põhimõtete kogum ja dialoogilise ruumi loomise viis, mis on välja kujundatud võrgustikes kriisiolukordadega toimetamiseks. Läbiviijad: Dagmar Narusson (Tartu Ülikooli kogukonnatöö õppejõud ja sotsiaalse innovatsiooni teadur, avatud dialoogi praktik) ja Marju Kask (Eesti Lastekirjanduse Keskus, Avatud Dialoogi praktik)
💬 Töötuba 3: Kogukonna arendamise ABCD mudel (Asset Based Community Development) – jätk Cormac Russelli loengule. Läbiviijad: Merle Linno (Tartu Ülikooli Kogukonna arendamise ja sotsiaalse heaolu õppekava programmijuht) ja Kadi Kass (Tartu Ülikooli Ühiskonnateaduste instituudi kogukonnatöö nooremteadur)
💬 Töötuba 4: Kogukond ja kriisid – arutleme selle üle, kuidas praktikas kogukonnad saavad läbi mõelda ja valmistuda kriisideks. Läbiviijad: Eiko Tammist ja Helen Kari (OÜ Toimevõimendi, kriisikoolitajad)
💬 Töötuba 5: Kogukonna ressursside avastamine – praktilised näited ressursipõhisest lähenemisest. Läbiviijad: Anna Farafonova (Narva Eesti Keele Maja juhataja) ja Helena Paist (Kiviõli I Keskkooli huvijuht)
15.00–15.30 Vitamiinipaus & kogemuste jagamine
III Võrgustumine 🕸️
15.30–16.30 Kogukonna arendajate kogukond – ühine platvorm ja võrgustumine
16.30–16.45 Päeva kokkuvõte ja lõpusõnad
❗️ Tormilise huvi saatel on registreerumine juba lõppenud. Kohad on täitunud!
👉 Registreeri ennast ootenimekirja järgmisel lehel
https://forms.gle/KfakkYKNAiAeNZLf8 või kirjuta heleriin.joesalu@rahvaulikoolideliit.ee
✏️ Lisainformatsioon: Eha Paas (517 0214, ehapaas@gmail.com) ja Heleriin Jõesalu (5341 4905, heleriin.joesalu@rahvaulikoolideliit.ee )
🤝 Kogukonna arendamise inspiratsioonipäev toimub Siseministeeriumi strateegilise partnerluse “Kogukonnakeskse lähenemisviisi rakendamine 2023–2026” raames. Strateegilise partnerluse elluviimiseks teevad koostööd MTÜ Maakondlikud Arenduskeskused, Tartu Ülikool (Ühiskonnateaduste Instituut), Eesti Rahvaülikoolide Liit, Eesti Koostöö Kogu, OÜ Toimevõimendi.
